钦定古今图书集成/明伦汇编/人事典/第009卷 > 《本草纲目》 > 《头垢附方》
## 钦定古今图书集成/明伦汇编/人事典/第009卷 > 《本草纲目》 > 《头垢附方》

天行劳复含头垢，枣核大一枚良。〈类要〉

《预防劳复》“伤寒初愈。欲令不劳复者。头垢烧研。水丸
梧子大。”饮服一丸。〈外台秘要〉

头身俱痛烦闷者，头垢豆许水服，囊盛蒸豆熨之。〈肘
后方〉

小儿霍乱：梳垢水服少许。

小儿哭疰：方同上。

百邪鬼魅：方同上。并《千金》。

妇人吹乳：百齿霜以无根水丸梧子大，每服三丸，食
后屋上倒流水下，随左右暖卧取汗，甚效。或以胡椒
七粒，同百齿霜和丸，热酒下，得汗立愈。〈卫生宝鉴〉妇人乳疖，酒下“梳垢五丸”，即退消。

妇人足疮，经年不愈，名“裙风疮。”用男子头垢，桐油调
作隔纸膏帖之。〈并简便〉

臁胫生疮头垢，枯矾研匀，猪胆调傅。〈寿域方〉
下疳湿疮：蚕茧盛头垢，再以一茧合定，煆红出火毒，
研擦。〈杨氏〉

小儿紧唇头垢涂之。〈肘后方〉

菜毒脯毒凡野菜、诸脯肉、马肝、马肉毒，以头垢枣核
大含之，咽汁，能起死人，或白汤下亦可。〈小品方〉
自死肉毒故头巾中垢一钱，热水服，取吐。

猘犬毒人头垢、猬皮等分烧灰，水服一杯，口噤者灌
之。　犬咬人疮重发者，以头垢少许纳疮中，用热牛
屎封之。

诸蛇毒人：梳垢一团，尿和傅上，仍炙梳出汗熨之。〈并
千金方〉

蜈蚣螫，人头垢，苦参末酒调傅之。〈箧中〉

《蜂虿》螫人头垢，封之。

《虫蚁螫人》。同上。〈并集简〉

竹木刺肉不出，头垢涂之即出。〈刘涓子〉

《飞丝入目》：头上白屑少许，揩之即出。〈物类相感志〉
赤目肿痛。头垢一芥子纳入取泪。〈摘元方〉

噫吐酸浆：浆水煎头垢豆许，服一杯效。〈普济方〉